**KINNITAN**

Eveli Laurson

Juhtõpetaja

**PRAKTIKA PROGRAMM**

**Õppegrupp: IT 16**

**Eriala: IT-süsteemide nooremspetsialist**

**Praktika algus: 02.04.2018**

**Praktika lõpp: 22.06.2018**

**Praktika kestus: 480 tundi**

**Praktika eesmärgid:**

Õpilane tutvub praktika käigus ettevõtte töökeskkonna ja korraldusega, täidab vastutustundlikult tööülesandeid, arendades seeläbi isiksuse omadusi, meeskonnatöö- ja kutseoskusi, mõistab töötervishoiu, töö- ja keskkonnaohutuse tähtsust.

Õpilane arendab IT süsteemide nooremspetsialistile vajalikke isikuomadusi ja kutseoskusi, saab õpitud teoreetiliste ja praktiliste teadmiste rakendamise oskuse konkreetses töösituatsioonis ning motivatsiooni kutsealaseks tööks ettevalmistumisel.

Praktikal saadud oskusi rakendab õpilane kutsealaste õpingute kinnistamiseks ja tõhustamiseks.

|  |  |  |
| --- | --- | --- |
| Jrk.nr | **Teise õppeaasta praktika ülesanded (põhiülesanded)** | Tunde |
| 1. | Teoreetilise õppe käigus omandatud (riistvaraliste ja arvutivõrkude alaste) teadmiste rakendamine konkreetsete tööülesannete täitmisel, sh arvutite riistvara komplekteerimine ja seadmete ühildatus; |  |
| 2. | arvutite ja lisaseadmete diagnostika ja hooldus, vajadusel seadmete vahetus ja draiverite leidmine; |  |
| 3. | operatsioonisüsteemide installeerimine (soovitavalt nii Linux kui Windows operatsioonisüsteemid); |  |
| 4. | järgib oma töös infoturbe põhimõtteid ja kehtivat seadusandlust; |  |
| 5. | tarkvara uuendamine vastavalt kliendi vajadusele; |  |
| 6. | osalemine praktikaettevõtte meeskonnas; |  |
| 7. | erialase terminoloogia tundmine. |  |

|  |  |  |
| --- | --- | --- |
| Jrk.nr | **Teise õppeaasta praktika ülesanded (lisaülesanded)** Võimalusel sooritab praktikant kokkuleppel praktikakohaga lisaks järgmisi ülesandeid: |  |
|  | raadiovõrkude seadistamine; |  |
|  | materjali ja teenuse kulude arvestus ja arvete koostamine klientidele; |  |
|  | käsurea kasutamine; |  |
|  | kaablite paigaldamine; |  |
|  | traadita arvutivõrgu seadmete ja lisaantennide paigaldamine. |  |
|  | **Kokku tunde** | **480** |

|  |  |  |
| --- | --- | --- |
| Jrk.nr | **Kolmanda õppeaasta praktika ülesanded (põhiülesanded)** | Tunde |
|  | järgib oma töös infoturbe põhimõtteid ja kehtivat seadusandlust; |  |
|  | võrguparameetrite mõõtmine; |  |
|  | võrguseadmete seadistamine; |  |
|  | parimate praktikate kasutamine oma töös; |  |
|  | kasutajatoe pakkumine sh kaughaldus; |  |
|  | logidest informatsiooni lugemine; |  |
|  | erialase terminoloogia tundmine. |  |

|  |  |  |
| --- | --- | --- |
| Jrk.nr | **Kolmanda õppeaasta praktika ülesanded (lisaülesanded)** Võimalusel sooritab praktikant kokkuleppel praktikakohaga lisaks järgmisi ülesandeid: | Tunde |
| 1. | raadiovõrgu turvalisuse tagamine; |  |
| 2. | ruuterite seadistamine lähtuvalt konkreetsest probleemist; võrgustruktuuri kirjeldamine ja võrgu joonise loomine kasutades selleks sobivat tarkvara; |  |
| 3. | käsurea kasutamine; |  |
| 4. | skriptide kirjutamine protsessi automatiseerimiseks; |  |
| 5. | tulemüüri seadistamine; |  |
| 6. | operatsioonisüsteemide masspaigaldus; |  |
| 7. | võrguliikluse jälgimine ja tõrkekindluse tagamine, |  |
| 8. | arvutivõrgu monitooringu tulemuste tehniline dokumenteerimine. |  |
|  | **Kokku tunde** | **508** |

Enne praktikat seab õppija endal koostöös kutseõpetajate ja koolipoolse praktikajuhendajaga individuaalsed praktika eesmärgid.

**Praktika õpiväljundid**

**Õpilane:**

1. Osaleb aktiivselt praktikakoha leidmises
2. Töötab IT-meeskonna ja organisatsiooni liikmena
3. Paigaldab IT-süsteemide komponente ja lisaseadmeid
4. Tuvastab tõrgete korral mittetoimivad IT-süsteemi komponendid
5. Kasutab võrguliikluse jälgimise ja dokumenteerimise rakendusi
6. Haldab ja paigaldab tööjaamu ja/või servereid
7. Hooldab ja seadistab rakendusi ja/või rakendusservereid
8. Kasutab oma töös valdkonna parimaid praktikaid (sh ITIL raamistik)
9. Kasutab töös ja praktikal sooritatut kirjeldades korrektset erialast terminoloogiat

Praktikant töötab ettevõttepoolse juhendaja juhendamisel ja täidab juhendaja antud tööülesandeid näidates üles omapoolset huvitatust ja initsiatiivi; praktikant töötab praktika ajal vastavalt ettevõtte võimalustele erinevates töölõikudes.

Praktika päevikusse palub kool kanda praktika koondhinde ja praktikandi iseloomustuse, mis kinnitatakse praktikajuhendaja allkirjaga.

Õpilane koostab praktika ajal praktika aruande.